Nous Hugues, cuens palatin de Bourgoigne, et nous Aelis, contesse palatine, sa fame, façons savoir à touz... que nous avons doné, outroié et baillié à la noble dame Lore, contesse de Bourgoigne et dame de Salins, nostre chiere comere, et à ses hoirs permaignablemant, en accressemant dou fié, lequel ele et sui hoir tiegnent et doivent tenir de nous, le fié lequel Girars de Nuefchastel, diz conestaubles de Bourgoigne, tient de Perrin de Ceys, et lequel lidiz Perrin de Ceys tient de nous. Et prometons en bone foy à ladite Lore, pour nous et pour nous hoirs, que contre ledit don ne vendrons par nous ne par autrui, mais li garantirons contre toutes genz. En tesmoignaige de laquel chose, nous avons mis noz seaux pendant en ces presantes lettres. Ce fut fait le dimenche devant Penthecoste, l’an de Nostre Signour qui corroit per mil CC sexante et quatre.